Pompierii încă se luptă să stingă incendiul de vegetație din Tulcea. Focul se întinde pe 8 hectare. Intervin și 3 elicoptere Black Hawk
Trei elicoptere Black Hawk ale Inspectoratului General de Aviație al MAI și pompierii intervin pentru a stinge incendiul de vegetație uscată, stuf și fond forestier care a izbucnit pe 4 august în localitatea Chilia Veche, din județul Tulcea. Au apărut noi focare, iar din cauza terenului greu accesibil este aruncată apă și cu ajutorul sistemului Bambi Bucket al aparatelor de zbor. Până la acest moment a fost afectată o suprafață de aproximativ 8 hectare. De asemenea, nu au fost înregistrate victime până în prezent, transmite IGSU.